En 26-årig mand fra Hirtshals fremstilles søndag formiddag i et grundlovsforhør. Politiet blev opmærksom på manden, da han natten til søndag omkring klokken 01 påkørte tre parkerede biler på Emmersbækvej i Hirtshals. Da politiet undersøgte mandens bil, fandt de et oversavet jagtgevær i en pose i bagagerummet sammen med ammunition. De kunne desuden konstatere, at den 26-årige var påvirket. De tre parkerede biler fik stor materiel skade. Den 26-årige klagede over smerter i nakken efter uheldet. Han fremstilles i grundlovsforhør søndag klokken 10.
En 26-årig bilist ramlede ind i tre parkede biler i Hirtshals. I sit bagagerum havde han et oversavet jagtgevær.